2017-2021 yillarda O‘zbekiston Respublikasini rivojlantirishning beshta ustuvor yo‘nalishi bo‘yicha Harakatlar strategiyasiga muvofiq sud-huquq sohasida ham islohotlar amalga oshirilmoqda. Asosiy maqsad - fuqarolarning odil sudlovga erishish darajasini oshirish, sud hokimiyatining chinakam mustaqilligini ta’minlash, inson huquq va erkinliklarini ishonchli himoya qilish kafolatlarini kuchaytirish, sohada ortiqcha ovoragarchiliklar, byurokratik to‘siqlarga barham berishdan iboratdir. Xususan, O‘zbekiston Oliy sudi, AQSh Xalqaro taraqqiyot agentligi (USAID), BMT Taraqqiyot Dasturining «O‘zbekistonda qonun ustuvorligi yo‘lida hamkorlik» qo‘shma loyihasi doirasida fuqarolik ishlari bo‘yicha barcha sudlarda keng joriy etilgan E-SUD milliy elektron sudlov axborot tizimi soha faoliyatida ochiqlik va shaffoflikni ta’minlashga xizmat qilayotir. Mazkur tizim imkoniyatlariga bag‘ishlangan maxsus video rolik bilan quyida tanishish mumkin.